armvectores/hyw_wikipedia_2023 huggingface dataset:
6 Below: Miracle On The Mountain (ֆիլմ)

Նուազ Վեց՝ Հրաշք Լերան Վրայ (անգլ.՝ 6 Below: Miracle on the Mountain), Ամերիկեան արկածախնդրական տրամա ժանրի ֆիլմ մըն է բեմադրուած Սքոթ Վոնի կողմէ եւ գրուած Մէտիսըն Թըրնըրի կողմէ, հիմնուած կենսագրական Crystal Clear գիրքին վրայ Էրիք ԼըՄարքի եւ Տէվին Շէյի կողմէ գրուած: Գլխաւոր դերասաններն են՝ Ճաշ Հարթնէթ, Միրա Սորվինօ, Սարա Տիւմոնթ եւ Ճէյսըն Քոթըլ:


== Արտադրութիւն ==
2016-ի Փետրուարին, յայտարաուեցաւ, թէ Relativity Studios ընկերութեան նախագահ Թաքըր Թուլի պիտի նիւթապէս հոգայ ֆիլմին ծախսերուն: Նկարահանումը սկսաւ Իութա նահանգին մէջ, ԱՄՆ, 2016-ի Մարտին:


== Թողարկում ==
2017-ի Փետրուարին, Momentum Pictures ընկերութիւնը գնեց ֆիլմի փաշխումի իրաւունքները եւ յայտարարեց 13 Հոկտեմբեր, 2017 հրապարկման առաջին թուականը:


== Նիւթ ==
Ֆիլմի նիւթը կը խօսի արկածախնդիր երիտասարդի մը մասին, որ սաստիկ ձիւնամրրիկի  մը բռնուելով, պարտաւոր է տոկալ անմարդկային կլիմայական թէ այլ պայմաններու, միաժամանակ յաղթահարել փորձելով` թէ՛ արտաքին դժուարութիւնները եւ թէ՛ իր ներքին տագնապները։Նիւթը առնուած է իսկական կեանքէ. դերասան Ճաշ Հարթնէթ կը ներկայացնէ արհեստավարժ նախկին հօքի մարզախաղի վարպետ Էրիք ԼըՄարք եւ իր կեանքէն առնուած դէպք մը որ պատահած է 2003-ի Փետրուարին, Քալիֆորնիայի Մէմըթ Լեր լերան վրայ։ Ան ողջ մնացած է միայն արմատներ ու կաղինի տեսակներ ուտելով եւ իր մօտ գտնուած MP3֊ն օգտագործած է իբրեւ կողմնացոյց։


== Ծանոթագրություններ ==
Փէեօ Եավորով

Փէեօ Եավորով (բուն մականուամբ՝ Քրազոլով,1 (13) Յունուար 1878, Չիրփան, Օսմանեան Կայսրութիւն - 29 Հոկտեմբեր 1914(1914-10-29), Սոֆիա, Պուլկարիայի թագաւորութիւն), պուլկար յայտնի հրապարակագիր եւ բանաստեղծ։


== Կենսագրական գիծեր ==
Ծնած Չիրփան։ Ուսանած է Ֆիլիպէ, ժամանակ մը աշխատած է իբրեւ հեռագրական պաշտօնեայ։
Եղած է Պուլկարիոյ ազգային թատրոնի ու մատենադարանի քարտուղար, որ յայտնութիւն մը եղած է իր «Քալիոբա» քերթուածով։ «Ամպերու Ստուերներուն Ետեւէն» հատորին մէջ ամփոփուած են իր բոլոր բանաստեղծութիւնները։
Կանուխէն տոգորուած ընկերվարական գաղափարներով։ 1902-1913 Մակեդոնիա յաջորդաբար վարեց 5 թերթերու խմբագրութիւնը։
Պալքանեան պատերազմին, թունդ ախոյեան իր հայրենակիցներուն իրաւանց՝ ընդդէմ մեղադրեց Բ. Լօթթի։
Եավորով բանաստեղծ ու յեղափոխական իր «Հայեր» մեծասքանչ եղեռերգով պանծացուցած է հայ ազգը եւ վշտակցած է անցեալ դարու թրքահայութեան ողբերգութեան, հոգեպէս մաշելով հայ ժողովուրդին հետ։ 
«Հայեր» բանաստեղծութիւնը թարգմանած են Ար. Սեւան, Գէորգ Կառվարենց եւ ուրիշներ։


== Եավորովին նուրիուած կիսանդրին ==
Իբրեւ երախտագիտութեան արտայայտութիւն սոֆիաբնակ հայութիւնը կանգնեցուցած անոր կիսանդրին՝ գործ արուեստագէտ Գրիգոր Ահարոնեանի, Ցար Բորիս պարտէզին մէջ 1935 թուականին։
Սէրուժ Գրաճեան

Սէրուժ Գրաճեան (1973, Պէյրութ, Լիբանան), յօրինող ու դաշնակահար։


== Կենսագրութիւն ==
Ծնած է Լիբանան: Պատանեկան տարիներուն փոխադրուած է Թորոնթօ, Քանատա, ուր հետեւած է երաժշտական դասընթացքներու, ապա աւարտած է Թորոնթոյի համալսարանը՝ դաշնամուրի բաժին:
Ան ամբողջացուցած է յետաւարտական դասերը Գերմանիոյ Հանովըր քաղաքի «Hochschule für Musik»-ի մէջ, ապա քանի մը տարի մնացած է Մատրիտ, Սպանիա, ուր հիմնադրած ու ղեկավարած է Camerata Creativa-ը, ուր հանդիպած է իր ապագայ կնոջ, շատ յայտնի օփերայի երգչուհի, լիբանանահայ՝ Իզապէլ Պայրաքտարեանին:
Գրաճեանի հռչակ առած ալպոմներէն են, Ֆրանս Լիստի՝ «Transcendental Etudes and Piano Concerti »-ը, նաեւ Ռոպէրթ Շումանի ջութակի եւ դաշնակի երեք սոնաթները, ջութակահար՝ Արա Մալիքեանի ընկերակցութեամբ: Իսկ Իզապէլ Պայրաքտարեանին հետ արձանագրած է Փոլին Վիարտոթ-Կարսիայի երգերը, որոնց շնորհիւ երկու արուեստագէտներն ալ ստացած են միջազգային շնորհաւորագրեր եւ 2006-ին արժանացած՝ «Ժունօ» երաժշտական մրցանակին, իբրեւ «տարուայ լաւագոյն դասական ալպոմը»:  
Իբրեւ փոխ գեղարուեստական տնօրէն՝ «Amici Chamber Ensemble» նուագախումբին, Գրաճեան արձանագրած է հայկական սենեկային երաժշտութիւն եւ  Լեւանթ «Armenian Chamber Music and Levant», որ 2013-ին յաղթանակ տարած է Ժունոյի մէջ իբրեւ «Լաւագոյն դասական ձայնագրութիւն»:
Ուղղաձեւ տասներկուանիստ

Ուղղաձեւ տասներկուանիստ՝ հինգ հնարաւոր ուղղաձեւ բազմանիստերէն մեկն է: 


== Նկարագրութիւն ==
Նիստեր հանդիսացող տասներկու ուղղաձեւ հնգանկիւնիներէն կազմուած է: Տասներկուանիստի իւրաքանչիւր գագաթը երեք հնգանկիւնիներու գագաթ է: Այսպիսով, տասներկուանիստն ունի 12 նիստ, 30 կող եւ 20 գագաթ, ինչպէս նաեւ՝ 160 անկիւնագիծ՝ 60 նիստային եւ 100 տարածական:
Թերեւս, տասներկուսանիստի տեսքով ամենահին առարկան գտնուած է Իտալիոյ Պադովային մօտ, թուագրուած է Ք.ա.500 թուականի, ենթադրաբար էտրուսկներու համար ծառայած է որպէս զառ::


== Հիմնական Բանաձեւներ ==
Կողի 
  
    
      
        a
      
    
    {\displaystyle a}
   երկարութեան պարագային, տասներկուանիստի մակերեւոյթի մակերեսն է՝

  
    
      
        S
        =
        3
        
          a
          
            2
          
        
        
          
            5
            (
            5
            +
            2
            
              
                5
              
            
            )
          
        
        ≈
        20,645
        728807
        
          a
          
            2
          
        
      
    
    {\displaystyle S=3a^{2}{\sqrt {5(5+2{\sqrt {5}})}}\approx 20{,}645728807a^{2}}
  ծաւալը՝

  
    
      
        V
        =
        
          
            
              a
              
                3
              
            
            4
          
        
        (
        15
        +
        7
        
          
            5
          
        
        )
        ≈
        7,663
        1189606
        
          a
          
            3
          
        
      
    
    {\displaystyle V={\frac {a^{3}}{4}}(15+7{\sqrt {5}})\approx 7{,}6631189606a^{3}}
  Արտագծուած ոլորտի շառաւիղը՝
  
    
      
        R
        =
        
          
            a
            4
          
        
        (
        1
        +
        
          
            5
          
        
        )
        
          
            3
          
        
        ≈
        1
        
          ,
        
        4
        a
      
    
    {\displaystyle R={\frac {a}{4}}(1+{\sqrt {5}}){\sqrt {3}}\approx 1{,}4a}
  
Ներգծուած ոլորտի շառաւիղը՝

  
    
      
        r
        =
        
          
            a
            4
          
        
        
          
            10
            +
            
              
                22
                
                  5
                
              
            
          
        
        ≈
        1
        
          ,
        
        11
        a
      
    
    {\displaystyle r={\frac {a}{4}}{\sqrt {10+{\frac {22}{\sqrt {5}}}}}\approx 1{,}11a}
  
Կաղապար:Ուղղաձեւ Բազմանիստներ
Նէրսէս Փափազեան

Ներսէս Փափազեան (1872, Ագուլիս (Կովկաս) - 1915), վարդապետ, Փարիզ՝ Հայկական Պատուիրակ, խմբագիր:
Որդին է վանեցի Տ. Մեսրոպ Շուշտակ վարդապետի եւ եղբայրը՝ յայտնի գրագէտ Վրթանէս ու Վահան Փափազեաններու: Վան փոխադրուելով, մանկութիւնը հոն անցընելէ ետք, կու գայ Պոլիս եւ Եէտիգուլէի որբանոցին կ'աշակերտէ: Կ'անցնի Արմաշ եւ Դպրեվանուց շրջանը ամբողջացնելէ ետք, վարդապետ կը ձեռնադրուի 6 այլ ընկերներու խումբով: 
Իբրեւ հովիւ կ'ուղարկուի Ամերիկա, ուր կը գործակցի Սարաճեան Եպիսկոպոսին հետ: Կը յաճախէ Քոլոմպիայի Համալսարան, ուրկէ կը վկայուի եւ կը միանայ Հ.Յ. Դաշնակցութեան շարքերուն: Իննամեայ հովւութենէ ետք, կ'անցնի Կովկաս, ուր կը մասնակցի հայ-թաթարական ընդհարումներուն: 
Եկեղեցապատկան կալուածներու գրաւման առիթով խօսած իր ճառին համար, ռուս կառավարութիւնը կը պահանջէ անոր հեռացումը Էջմիածինէն: Մաշտոց վրդ. կը նշանակուի Թեհրանի առաջնորդ, ուր կը մնայ 2 տարի: Իբրեւ հասարակական գործիչ, կը ստիպուի սքեմը թողուլ եւ մեկնիլ Ամերիկա, 1906-ի վերջերը ստանձելով «Հայրենիք»ի խմբագրութիւնը՝ Վռամեանի փոխարէն: 
Սահմանադրութենէն ետք Պոլիս կու գայ եւ մօտակայ գաւառները կ'ուղեւորի, իսկ «Ազատամարտ»ի հրատարակուելումէն ետք կը մնայ թերթին հայկական բաժինին խմբագիր, մինչեւ 11 Ապրիլ 1915 : Նոյն թերթին ոճրապատումները կը պատկանին իր գրիչին: Իբրեւ եկեղեցական օրէնքներու հմուտ, ան կը ձեռնարկէ նաեւ ամուսնական դատերու փաստաբանութեան՝ Դատաստանական Խորհուրդին առջեւ:


== Աղբիւրներ ==
Յուշարձան Տասնըմէկ Ապրիլ 1919, էջ 36
16 Օգոստոս

16 Օգոստոս, տարուան 228-րդ (նահանջ տարիներուն՝ 229-րդ) օրն է:

Տարուան աւարտին կը մնայ 137 օր:


== Դէպքեր ==
1960՝ Կիպրոսը կ'անկախանայ Միացեալ Թագաւորութենէն
2002՝ Աղեքսանտրիոյ Նոր Գրադարանին բացումը կը կատարուի


== Ծնունդներ ==
Տե՛ս նաեւ՝ Ստորոգութիւն:16 Օգոստոսի ծնածներ

1919՝ Ատոնիս Սամարաքիս, (Αντώνης Σαμαράκης ), միջազգային համբաւի արժանացած յոյն արձակագիր
1928՝ Արա Կիւլէր (Ara Güler), իսթանպուլահայ գրագէտ եւ լուսանկարիչ
1955՝ Ճէֆ Փէրի (Jeffrey Perry), ամերիկացի դերասան
1991՝ Իվաննա Լինչ (Evanna Lynch), իռլանտացի դերասանուհի, երգչուհի


== Մահեր ==
Տե՛ս նաեւ՝ Ստորոգութիւն:16 Օգոստոսի մահացածներ

1960՝ Հրաչ Փափազեան (ծն.1892), հայ իրաւաբան
1977`Էլվիս Փրեսլի (Elvis Presley, ծն․1935), ամերիկացի երգիչ
2004՝ Բաբկէն Առաքելեան (ծն.1912), պատմաբան, հնագէտ


== Տօներ ==
Ասթրիտ Փանոսեան

Ասթրիտ Փանոսեան ծնած է 13 Օգոստոս 1971-ին, Փարիզ, Ֆրանսա: Ան En Marche » կուսակցութեան համահիմնադիրն է: Ան պարգեւատրուած է Արժանիքի ազգային շքանշանով Ֆրանսայի Նախագահ Մաքրոնի կողմէ:


== Կենսագրութիւն ==
Ասթրիտ Փանոսեան՝ 2016-ին նախագահ Մաքրոնի հիմնած եւ աւելի ուշ «LREM » անուանումը ստացած «En Marche » կուսակցութեան համահիմնադիրն է : 2015-էն ի վեր ան գլխաւոր ղեկավարներէն է առեւտրական անշարժ գոյքերու առքուվաճառքով զբաղող համաշխարհային հսկաներէն` Unibail Rodamco-Westfield-ի:
Փանոսեանը աւարտած է Փարիզի Քաղաքական հետազօտութիւններու հիմնարկը (IEP) եւ ունի պետական կառավարման մագիստրոսի կոչում: 1998-ին, ան նաեւ ծառայած է որպէս AT Kearney խորհրդատուական ընկերութեան խորհրդական եւ 20002-ին, Groupama ընկերութեան, իսկ 2011-էն ի վեր Groupama ընկերութեան գլխաւոր ղեկավարն է :
Ասթրիտ Փանոսեան միւենոյն ժամանակ նախագահն է ընկերակցութեան մը, որու առաքելութիւնն է նպաստել դժուար թաղերու երիտասարդներու կրթական յաջողութիւններուն, ինչպէս նաեւ աշխատանքի աշխարհին մէջ անոնց ընդգրկուելուն:


=== Պարգեւատրում ===
Նախագահ Մաքրոն 7 Սեպտեմբեր 2020-ին, Էլիզէի մէջ կազմակերպուած պաշտօնական արարողութեան մը ընթացքին Ասթրիտ Փանոսեանը պարգեւատրած է Արժանիքի ազգային շքանշանով:


== Աղբիւրներ ==
France President awards Astrid Panossian National Order of Merit
Group Chief Resources Officer
French Armenian Astrid Panosyan named Knight of the French National Order of Merit
353 (թիւ)

353 (երեք հարիւր յիսուներեք) կենտ եռանիշ բնական թիւ է 352-ի եւ 354-ի միջեւ


== Յատկութիւններ Եւ Կիրառութիւններ ==
 A000040  եօթանասունմեկերորդ պարզ թիւն է
 A003294  3534=304+1204+2724+3154
   յաջորդական չորրորդ աստիճաններու գումար է՝ 353=24+34+44
 Alt   353  գործադրելիս կը ստացուի ¤ նշանը
տարուայ 353րդ օրն է Դեկտեմբեր 20-ը (նահանջ տարիներուն՝ Դեկտեմբեր 19-ը)
353 Ռուպերտօ-Կարոլա աստեղնեակի կարգային թիւն է
+353-ը Իրլանտա զանգելու միջազգային քոտն է
Վիվիեր

Վիւիեր (ֆրանսերէն՝ Vivières), գաւառակ Ֆրանսայի հիւսիսը գտնուող Էնա երկրամասին Փիքարտի շրջանէն ներս։ 2010 թուականին գաւառակին մէջ կ՛ապրէր 400 մարդ։


== Բնակչութիւն ==
Ելակ

Ելակ (լատիներէն՝ Fragaria×ananassa Անուան հայերէն ծագումը տես), մորի անանասի, վարդազգիներու ընտանիքի բազմամեայ խոտաբոյսերու կամ թուփերու ցեղ։ Բարձրութիւնը՝ 30-35 սմ։ Տերեւները եռաբլթակ են, խոշոր, բաց կանաչ, կնճռոտ։ Ծաղիկները սպիտակ են։ Պտուղը քաղցր, անանասի համով եւ իւրայատուկ բուրմունքով, բաց վարդագոյնէն մինչեւ մուգ վարդագոյն հիւթալի հատապտուղ է։ Սերմերը մանր են, դեղին՝ դասաւորուած պտուղի երեսին։ Հարուստ է կենսանիւթերով, թթուներով, շաքարներով եւ  այլն։ Կ'օգտագործուի թարմ եւ վերամշակուած։ Կը մշակուի Հայաստանի գրեթէ բոլոր մարզերուն մէջ։


== Պատմութիւն ==
Ելակը անտիք Հռովմի գրականութեան մէջ յիշատակուած է անոր բժշկական օգտագործման հետ կապուած: Ֆրանսացիներն իրենց պարտէզներուն մէջ աճեցնելու համար ելակը անտառէն առած են 14րդ դարէն սկսեալ: Ֆրանսայի Շարլ V արքան ունեցած է ելակի 1200 թուփ իր թագաւորական այգիին մէջ։ 15րդ դարուն արեւմտաեւրոպացի վանականները կ'օգտագործէին վայրի ելակը իրենց ձեռագիրներու պատկերազարդումներուն մէջ։ 
16րդ դարուն ելակի մշակումը կը դառնայ սովորական: Մարդիկ սկսան օգտագործիլ անոր ենթադրեալ բուժական յատկութիւնները, իսկ բուսաբանները տարբեր տեսակներուն համար ստեղծեցին անուններ: Անգլիոյ թագաւոր Հենրի VIII-ի արքունիքի համար  Թոմաս Ուոլսին ստեղծեց սերուցքի եւ ելակի միատեղումը: 1578-ին ելակի աճեցման եւ հաւաքման ուսումնական ձեռնարկ գրուած է: 16րդ դարու վերջը կան յիշատակումներ եւրոպական երեք տեսակներու՝  F. vesca, F. moschata եւ F. viridis. Մշակովի ելակը կը բերուէր անտառէն եւ այնուհետեւ կ'աճեցուէր անսեռ եղանակով, հատելով պեխիկները:
Տանիէլ Սթիլ

Տանիէլ Ֆերնանտէ Տոմինիք Սթիլ, (անգլերէն՝ Danielle Fernande Dominique Steel, ծնած է 14 Օգոստոս, 1947 թուականին): Ճանչցուած է միայն Տանիէլ Սթիլ անունով: Ան ամերիկացի հեղինակ ու գրող մըն է եւ ծախած է աւելի քան 800 միլիոն օրինակներ:
Տանիէլ Սթիլ գրեթէ ամբողջ կեանքը ապրած է Քալիֆորնիայի մէջ եւ հոն հրատարակած է բազմաթիւ գիրքեր: Սթիլ նաեւ հրատարակած է փոքրիկներու պատմութեան գիրքեր եւ բանաստեղծութիւններ:
Տանիէլին գիրքերը թարգմանուած են աւելի քան 28 լեզուներու եւ անոնցմէ երկուքը պաշտօնակարգուած են Golden Globe մրցանակին:


== Կենսագրութիւն ==
Տանիէլ Սթիլը ծնած է Նիւ Եորքի մէջ, միակ զաւակը Ճոհն եւ Քամարա Սթիլներուն: Անոր հայրը թէ Գերմանացի է եւ թէ Հրէայ, իսկ մայրը ծնած է Փորթուկալի մէջ: Սթիլ մեծցած է Կաթոլիկ ընթանիքի եւ մթնոլորտի մէջ, եւ իր փոքր տարիքէն ուզած է մայրապետ դառնալ: Ան իր մանկութիւնը անցուցած է Ֆրանսայի մէջ, իր հօր եւ մօր հետ մասնակցելով տարբեր ճաշկերոյթներու, որոնց ընթացքին ան նկատած է հարուստ մարդոց վարուելակերպը եւ այս մէկը օգտագործած է իր վէպերուն մէջ: Տանիէլին ծնողքը ամուսնալուծուեցաւ երբ ան 8 տարեկան էր, ու ինք փոխադրուեցաւ Նիւ Եորք իր հօրը հետ:
Սթիլ սկսած է պատմութիւններ գրել իր փոքր տարիքէն, իսկ իր պատանեկութեան շրջանին սկսած է գրել բանաաստեղծութիւններ: Աւարտած է Lycée Français de New York համալսարանը, 1963 թուականին, ուր հոն ուսանած է Անգլերէն գրականութիւն:


== Մատենագրութիւններ ==


=== Վէպեր ===


=== Ոչ առասպելական պատմութիւնները ===
Love: Poems (1984)
Having a Baby (1984)
His Bright Light (1998)
A Gift of Hope: Helping the Homeless (2012)
Pure Joy: The Dogs We Love (2013)


=== Նկագրական գիրքեր ===
The Happiest Hippo in the World (2009)
Pretty Minnie in Paris (2014)
Pretty Minnie in Hollywood (2016)


=== Մանկական գիրքեր ===


==== Մաքս եւ Մարթա վիպաշարը ====
Martha's New Daddy (1989)
Max and the Babysitter (1989)
Martha's Best Friend (1989)
Max's Daddy Goes to the Hospital (1989)
Max's New Baby (1989)
Martha's New School (1989)
Max Runs Away (1990)
Martha's New Puppy (1990)
Max and Grandma and Grampa Winky (1991)
Martha and Hilary and the Stranger (1991)


==== Ֆրետտի վիպաշարը ====
Freddie's Trip (1992)
Freddie's First Night Away (1992)
Freddie and the Doctor (1992)
Freddie's Accident (1992)


== Ֆիլմեր ==
The Promise (1979)
Now and Forever (1983)
Crossings (1986)
Kaleidoscope (1990)
Fine Things (1990)
Changes (1991)
Palomino (1991)
Daddy (1991)
Jewels (1992)
Secrets (1992)
Message from Nam (1993)
Star (1993)
Heartbeat (1993)
Family Album (1994)
A Perfect Stranger (1994)
Once in a Lifetime (1994)
Mixed Blessings (1995)
Zoya (1995)
Vanished (1995)
The Ring (1996)
Full Circle (1996)
Remembrance (1996)
No Greater Love (1996)
Safe Harbour (2007)
Hotel Vendome (2014) որ պիտի արտադրուի Լորենս Քաստանի կողմէ:


== Արտաքին յղումներ ==

Personal website
Danielle Steel at Internet Book List
An October 2000 review of His Bright Light by Dr. Jeffrey L. Geller on an American Psychiatric Association website
Danielle Steel Internet Movie Database կայքէջին վրայ
Steel Gallery
The Nick Traina Foundation
Կաղապար:Worldcat id
Մէքս Ռիէմէլթ

Մէքս Ռիէմէլթ (գերմաներէն՝ Max Riemelt, ծնած Արեւելեան Պերլին, Արեւելեան Գերմանիա, 7 Յունուար, 1984), գերմանացի դերասան մըն է: Ամէնէն շատ ճանչցուած է իր Ուոլֆկանկ Պոկտանո դերով Netflix համացանցային կապակցութեան Sense8 հեռուստաշարին մէջ, իբրեւ հեռուստաշարի գլխաւորներէն:


== Գործի Ասպարեզ ==
Մէքս սկսաւ իր դերասանական ասպարեզը «սխալմամբ», որովհետեւ ան որեւէ դերասանական խումբի մաս չէ կազմակ պատանութեան տարիներուն: Իր կարծիքով, դատերական դպրոցներոն ու վարժարանները լաւ ձեւերով չեն մարզէր դերասան մը, այլ անոնք «կը շինեն իրենց ուզած կերպարը քու մէջդ, եւ երբ իրենց ուզածը լրանայ, կը կոտրեն քեզ», այդ պատճառաւ ալ ան չ'ուզէր այդ «վտանգին» ենթարկուիլ:
Ըստ Մէքսի, ան շատ աւելի ուրախ է լուսանկարչական գործիքի մը դիմաց, քան թէ բեմի մը վրայ։ Ան միշտ հետաքրքրուած է դերեր ունենալով հեռուստաշարներու մէջ, որոնց «հետաքրքրութիւն արթնցնող հեռուստաշարներ են, ունին լաւ թատերագրական գրութիւն եւ լաւ մտածուած կերպարներ»:
Ան նաեւ միշտ կ'ուզէ մաս կազմել աշակերտներու ֆիլմերու մէջ, որովհետեւ կը կարծէ, թէ մեր գիտցած ֆիլմերու գունդէն դուրս ելլելու համար պէտք է պատանիներու մտածած ձեւերը տեսնենք, եւ իր միջոցը իրենց ֆիլմերու մէջ դեր ունենալն է:
Ան գլխաւոր դեր ունեցած է Տէնիս Կանզըլի բոլոր ֆիլմերուն մէջ, ներառեալ Mädchen, Mädchen ֆիլմին մէջ:


== Մրցանակներ ==
2004: Best Actor for Napola (Karlovy Vary International Film Festival)
2006: Best Young Actor for Der Rote Kakadu (Bavarian Film Awards)


== Տե՛ս նաեւ ==
Sense8
Թուփընս Միտլթըն
Պրայըն Ճ. Սմիթ
Տունա Պէյ
Ամըլ Ամին
Թինա Տէզայ
Միկէլ Անճէլ Սիլվէսթր
Ճէյմի Քլէյթըն


== Արտաքին յղումներ ==
Մէքս Ռիէմէլթ Internet Movie Database կայքէջին վրայ
Մէքս Ռիէմէլթ Rotten Tomatoes-ի վրայ.
Պըռնի Սենտըրզ

Պեռնար «Պըռնի» Սենտըրզ (8 Սեպտեմբեր 1941(1941-09-08)[…], ) ամերիկացի քաղաքական գործիչ եւ հարկաւոր երէց ԱՄՆ-ի ծերակուտական է Վըրմոնթ նահանգի: Ան թեկնածու է 2016-ի Ազգային Ռամկավարական Պայմանադրութեան կողմէ ԱՄՆ-ի նախագահութեան պաշտօնին: Անդամ է Ռամկավարական Կուսակցութեան 2015-էն ի վեր, Սենտըրզ եղած է ամէնէն երկար ժանանակ գործող անջատ քաղաքական գործիչը ԱՄՆ-ի Համաժողովեան Նիստի: Ծառայած է իբրեւ ատենապետ ԱՄՆ-ի Վեթերաններու Գործառնութեան Կոմիտէի 2 տարի: Ինք զինք համարելով ռամկավար ընկերվարական մը, Սենտըրզ կը հաւատայ պարզ գործաւորներու իրաւունքներու հարգման եւ կը քաջալերէ տնտեսական հաւասարութիւնը երկրին մէջ, ինչ որ կծու հակազդեցութիւն ստացած է հարուստներու դասակարգէն:


== Արտաքին յղումներ ==
Միացեալ Նահանգներու սենատի պաշտօնական կայքէջ(անգլերէն)
Պաշտօնական կայքէջ(անգլերէն)
Հերմէս

Հերմէս (յուն․՝ Ἑρμῆς)` յունական դիցաբանութեան մէջ ողիմպիական պատանի աստուած մըն է, Զեւսի եւ Մայեա Պլէյեադի զաւակը:


== Դիցաբանութիւն ==
Հերմէսը աստուածներու սուրհանդակը եւ հանձնակատարն էր: նաեւ "աստուածային խարդախ" եւ "հովիւներու, գողերու, գերեզմաններու եւ մունետիկներու հովանաւոր": Անոր կը նկարագրէին որպէս մահկանացու եւ աստուածային աշխարհներու միջեւ ազատ տեղաշարժուող, ան հոգիներու ուղեկիցն էր դէպի անդրաշխարհ: Ան նաեւ ճամբաներու եւ ճամբորդներու հովանաւորը կը համարուի: Որոշ առասպելներուն մէջ ան խաբեբայ էր եւ միւս աստուածները կը խորամանկէր իր բաւականութիւներու կամ մարդոց համար:

Անոր նշաններէն են աքաղաղը, կրիան, թեւաւոր սանդալիաները եւ գդակը: Անոր գլխաւոր պարագան է թեւաւոր անձի մը շուրջը փաթթուած օձերու տեսքով գաւազանը՝ կերուկէյոնը (յուն․՝ κηρύκειον): Հռովմէական պանթէոնին մէջ Հերմեսին կը համապատասխանէ Մերկուրին որ, թէեւ ժառանգած է էտրուսկներէն, ունի բազմաթիւ նոյնական բնոյթներ, ինչպէս այն, որ առեւտուրի հովանաւոր է:
16 Դեկտեմբեր

16 Դեկտեմբեր, տարուան 350-րդ (նահանջ տարիներուն՝ 351-րդ) օրն է

Տարուան աւարտին կը մնայ 15 օր


== Դէպքեր ==
1899, անգլիացի Ալֆրետ Էտուըրտսը (անգլերէն՝ Alfred Edwards) հիմնեց «Միլան» ֆութպոլային ակումբը
1915, Օսմանեան կառավարութիւնը չեղեալ յայտարարեց՝ 8 Փետրուար 1914-ին ստորագրած, հայաբնակ նահանգներուն մէջ բարենորոգումներու գործադրման ծրագիրը
2011, Ղազախիստանի Ժանաօզեն քաղաքին մէջ անկարգութիւններու զոհ դարձաւ 14 մարդ


== Ծնունդներ ==
1770, Լիւտվիկ Վան Պեթհովէն (գերմաներէն՝ Ludwig van Beethoven, մ․1827), գերմանացի երգահան, խմբավար, դաշնակահար
1981, Քրիսթըն Ռիթըր (անգլերէն՝ Krysten Alyce Ritter), ամերիկացի դերասանուհի


== Մահեր ==
1911, Աբրահամ Բարթող (ծն.1850), եգիպտահայ գաղութի գործիչ


== Տօներ ==
Կաղապար:Country data Բահրեյն Պահրէյնի Ազգային օր
Կաղապար:Country data Ղազախստան Ղազախիստանի Անկախութեան օր (1991-էն)
Արփիկ Գուլումեան

Արփիկ Գուլումեան-Աղախեան, ծնած է Թաւրիզ:


== Կենսագրութիւն ==
Ընտանիքին հետ փոխադրուած է Համադան, ապա 1933 թուականին՝ Թեհրան։ Նախնական կրթութիւնը ստացած է Թաւիզի Թամարեան եւ Համադանի ազգային դպրոցներուն մէջ։ Սկսած է յաճախել Դաւիթեան երկսեռ միջնակարգ դպրոցը, ուր սակայն փակուած է 1936 թուականին, ինչպէս Պարսկաստանի միւս հայկական վարժարանները։ Նոյն շրջանին կը պատահի նաեւ իր հօրը մահը։ Յաջորդ տարի կը յաճախէ պարսկական օրիորդանոց վարժարան։ Իր բազմանդամ ընտանիքին տնտեսական դժուարին պայմանները կը պարտադրեն որ կիսատ թողու դպրոցը։ Կը սորվի պարսկերէն մեքենգրութիւն, եւ պաշտօն կը վարէ պարսկական հիմնարկութիւններու մէջ։
1942 թուականին կ'ամուսնանայ Մելիք Աղախեանի հետ։ Ինքնաշխատութեամբ կը զարգացնէ մայրենի լեզուն։ Ի վերջոյ 1969 թուականին կը վերադառնայ դպրոց եւ կը հետեւի Թեհրանի Քուշէչ Միջնակարգ դպրոցի հայագիտական գիշերային դասընթացքներուն, զորս կ'աւարտէ 1971 թուականին։
11 տարէկանին սկսած է գրական փորձերու։ «Բագին»ի խմբագիր Պօղոս Սնապեանի քաջալեանքով՝ նոյն ամսագրին մէջ 1967 թուականին լոյս տեսած է «Սեւ Աչերիդ մէջ» բանաստեղծութիւնը։ Այնուհետեւ կ'աշխատակցի «Ալիք» օրաթերթի, «Քուլիս»ի (Պոլիս), «Գիր ու Գիրք» (Նիւ Եորք), «Նոր Կեանք» եւ «Նաւասարդ» (Գալիֆորնիա) պարբերաթերթերուն:
Կ'անդամակցի Թեհրանի Իրանահայ գրողներու Միութեան, 1967 թուականէն սկսեալ: 1976 թուականին կ'անցնի Նիւ Եորք, ուր եւս կը շարունակէ իր մշակութային գործունէութիւնները, անդամակցելով տեղւոյն Իրանահայ Միութեան: Կ՛ունենայ ելոյթներ որպէս ասմունքող եւ դերակատար:
1978 թուականին կը տէղափոխուի Թալաս Օքլահոմա, ուր եղած է Հայ Օգնութեան Միութեան նախագահուհի մինչեւ 1984, եւ օժանդակած՝ Պէյրութի պատերազմէն տուժածներուն:
1984 թուականին դժբախտութիւնը կ՛ունենայ կորսնցնելու իր կրտսեր դուստրը՝ Այտա Աղախանեան-Իսայէանը:
Նոյն տարին, Այտայի մահէն առաջ կը հրատարակէ «Վթտի Անտառ» բանաստեղծութիւններու հատորը։
1989 թուականին կը փոխադրուի Կլէնտէյլ-Գալիֆորնիա, իր զաւակներուն եւ թոռնիկներուն մօտ։
Ա. Աղախանեան (Մութ-Արփի) ունի զգայուն գրիչ մը, որ հարազատ թարգմանը կը հանդիսանայ իր վճիտ հոգիին, վիշտերուն ու տառապանքներուն։ Բարութիւն եւ նուիրում կ'արտացոլեն իր խորամիտ տողերը, որոնք վարպետօրէն ագուցուած են ոճով մը:
Տաշքենդ

Տաշքենդ (ուզբ.՝ Toshkent, Тошкент), Ուզբեկստանի մայրաքաղաքը, Տաշքենդի շրջանի շրջկենտրոնը։
Ուզբեկստանի եւ Կենտրոնական Ասիայի ամենամեծ քաղաքը։ Երկրի քաղաքական, Տնտեսութեան, գիտական եւ մշակութային կենտրոնն է։


== Բնակչութիւն ==
Հայկական Էսպերանտիստ

Հայկական էսպերանտիստ (էսպերանտօ՝ Armena esperantisto), գրական, մշակութային, ուսումնական պատկերազարդ ամսաթերթ՝ հայերէն եւ էսպերանտօ լեզուներով։ Երեւանի համալսարանին առընթեր հայկական էսպերանտական կազմակերպութեան հրատարակութիւն։ Լոյս տեսած է 1958 թուականին, Երեւանի մէջ, խմբագիր՝ Գուրգէն Սեւակ։
Ձգտածէ ընթերցանութեան նիւթ մատուցել հայ էսպերանտիստներուն, ամրապնդած անոնց կապերը Խորհրդային Միութեան էսպերանտական խումբերու հետ։ Ծանօթացուցած է հայ եւ օտար գրականութեան, ներկայացուցած է հայ անուանի գիտնականներուն, տպագրած բանաստեղծութիւններ (Յովհաննէս Թումանեանի «Մի կաթիլ մեղրը»՝ Գ. Սեւակի թարգմանութեամբ), հանելուկներ, նոթագրուած երգեր։ «Լրատու» բաժինը լուսաբանած է էսպերանտական կեանքը Հայաստանի եւ Վրաստանի մէջ։ Ունեցած է էսպերանտօ լեզուն ուսումնասիրողներու դասընթաց։
Լուսիոս Տոմիթէոս Աւրելիանոս

Լուսիոս Տոմիթէոս Աւրելիանոս (9 Սեպտեմբեր 214(0214-09-09), Սիրմիում, Պանոնիա, Հին Հռոմ - 25 Սեպտեմբեր 275(0275-09-25), Չորլու), Հռոմի կայսր 270 - 275։ 
Գլաուտիոս Կոթացի կայսրին օրով զօրահրամանատար էր, Գլաուտիոսի մահէն ետք 270 բանակի կողմէն կը հռչակուի կայսր։ Ծերակոյտինը անմիջապէս կը ճանչնայ Աւրելիանոսի լիազօրութիւնները։ 
Աւրելիանոսի կառավարումը նշանաւոր եղած է շարք մը փայլուն յաղթանակներով: Ան ետ մղած է կայսրութեան Տանիւպեան սահմանի վրայ բարբարոսներու յարձակումները, ճնշած է Եգիպտոսի մէջ բռնկած ապստամբութիւնը եւ նորէն միացուցած է Կալլիան Հռոմէական կայսրութեանը։ Արեւելքի մէջ Աւրելիանոսը երկու կայծակնային ռազմարշաւներու, իբրեւ արդիւնք ջախջախած է Փալմիրայի տէրութիւնը՝ գերի վերցնելով անոր նշանաւոր թագուհին՝ Զենոբիան։ Բացի այս իրագործումներէն Հռոմ քաղաքը արտաքին թշնամիներու յարձակումներէն պաշտպանելու նպատակով Աւրելիանոսը շրջապատած է զայն 19.3 քմ. երկարութիւն ունեցող հզօր պարիսպներով։ 
Բարեփոխած է ֆինանսական համակարգը՝ վերականգնելով հռոմէական դրամի արժէքը։ Պետական կրօն հռչակած է Արեւի պաշտամունքը՝ հալածանքներ ծաւալելով քրիստոնեաներու դէմ։ 
Սպաննուած է՝ պալատական դաւադրութեան իբրեւ արդիւնք։